**Ajka Város Önkormányzata Képviselő-testületének 33/2023. (XII. 15.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 14.211.958.000 forintban,

*ab)* kiadási főösszegét 16.052.052.000 forintban,

*ac)* a hiányt 1.840.094.000 forintban,

*b)* finanszírozási előirányzat

*ba)* bevételi összegét 5.246.794.000 forintban,

*bb)* kiadási összegét 3.406.700.000 forintban,

*c)* a költségvetés

*ca)* ***bevételi főösszegét*** ***19.458.752.000 forintban,***

*cb)* ***kiadási főösszegét 19.458.752.000 forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások* *2.908.622.000 forintban,*

*b)* *a szociális hozzájárulási adó* *436.367.000 forintban,*

*c)* *a dologi jellegű kiadások* *3.161.317.000 forintban,*

*d)* *támogatásértékű működési kiadás* *25.028.000 forintban,*

*e)* *működési célú pénzeszköz átadás* *államháztartáson kívülre* *1.624.002.000 forintban,*

*f)* *társadalom és szociál politikai támogatás* *11.500.000 forintban,*

*g)* *az ellátottak pénzbeni juttatásai* *0 forintban,*

*h)* *törvényi előírásokon alapuló befizetés* *595.319.000 forintban*

*i)* *a helyi önkormányzatok előző évi elszámolásából származó kiadások 0 forintban,*

*2.* **A felhalmozási célú kiadások összegét**

*a)* *felújítási kiadások* *1.345.729.000 forintban,*

*b)* *beruházási kiadások* *1.786.111.000 forintban,*

*c)* *támogatásértékű felhalmozási kiadás* *1.000.000 forintban,*

*d)* *felhalmozási célú pénzeszköz átadás* *államháztartáson kívülre* *1.981.973.000 forintban,*

*e)* *pénzügyi befektetések* *7.230.000 forintban,*

*f)* *adott kölcsönök* *239.151.000 forintban,*

*3.* **Finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *2.400.000.000 forintban,*

*b)* *felhalmozási kiadás (hiteltörlesztés)* *192.248.000 forintban* *c)* *felhalmozási kiadás (hitelkiváltás)* *729.353.000 forintban d)* *államháztartáson belüli megelőlegezés visszaf.* *85.099.000 forintban* a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

A 2023. évi költségvetéséről szóló 5/2023. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) Az önkormányzat 2023. évi költségvetésében 16.771.000 forint működési általános tartalékkal, 19.249.000 forint működési cél- és 1.892.683.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 7. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 10. melléklete helyébe a 7. melléklet lép.

(8) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 8. melléklet lép.

(9) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 9. melléklet lép.

(10) A 2023. évi költségvetéséről szóló 5/2023. (II. 15.) önkormányzati rendelet 19. melléklete helyébe a 10. melléklet lép.

**4. §**

Ez a rendelet 2023. december 16-án lép hatályba.

**A j k a, 2023. december 15.**

**Kihirdetés napja: 2023. december 15.**

**Schwartz Béla Dr. Jáger László**

 **polgármester címzetes főjegyző**

Részletes indokolás

**Az 1–4. §-hoz és az 1–10. melléklethez**

Ezen rendeletmódosítási javaslat az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét. A módosítás tartalmazza a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Saját hatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-57/2023., 3/11-60/2023. számú határozatokban megjelölt előirányzatok átvezetésre került.

Az előterjesztéshez csatolt javaslatban, költségvetési rendeletben a költségvetés előirányzatok főösszege 19.458.752 eFt-ra változik, az előző módosításhoz képest a növekedés 26.709 eFt.

Az előterjesztés készítésének lezárása 2023. december 8-án történt.

**Bevételek**

 Egészségügyi kiegészítő pótlék

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 97.014 forint érkezett, mely előirányzattal az érintett intézmény költségvetését megemeltük:

|  |  |  |  |
| --- | --- | --- | --- |
| **Városi bölcsőde** | **Bér** | **Járulék** | **Összesen** |
| november | 42 927 | 5 580 | 48 507 |
| december | 42 927 | 5 580 | 48 507 |
| **Összesen** | **85 854** | **11 160** | **97 014** |

Szociális ágazat összevont pótlék

Szociális ágazatban dolgozók részére a 2023. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 14.013.704 forint érkezett, mely előirányzattal az érintett intézmények költségvetését megemeltük:

|  |  |  |  |
| --- | --- | --- | --- |
| **Szociális Szolgáltató és Gondozási Központ.** | **Bér** | **Járulék** | **Összesen** |
| november | 3 253 081 | 422 896 | 3 675 977 |
| december | 3 270 229 | 425 134 | 3 695 363 |
| **Összesen** | **6 523 310** | **848 030** | **7 371 340** |
|   |   |   |   |
| **Városi bölcsőde** | **Bér** | **Járulék** | **Összesen** |
| november | 145 000 | 18 849 | 163 849 |
| december | 140 998 | 18 329 | 159 327 |
| **Összesen** | **285 998** | **37 178** | **323 176** |
|   |   |   |   |
| **Családi és Gyermekjóléti Központ** | **Bér** | **Járulék** | **Összesen** |
| november | 2 729 101 | 354 783 | 3 083 884 |
| december | 2 863 100 | 372 204 | 3 235 304 |
| **Összesen** | **5 592 201** | **726 987** | **6 319 188** |

Támogatásértékű működési bevételek

A Honvédelmi Minisztérium Sportért Felelős Államtitkársága a megemelkedett közüzemi energiaköltségek miatt 2023. IV. negyedévben megkezdődő létesítménybezárások okán kialakult helyzet enyhítése érdekében a magyar úszó, vízilabda, műugró, műúszó és szinkronúszó sportágak, valamint a lakossági amatőr- és szabadidő sportolók számára kiemelten fontos uszoda-létesítmények közüzemi költségeinek finanszírozására visszanem térítendő támogatást nyújtott. A Kristályfürdő Kft. Ajka 2023. októbertől - 2023. december 31. napjáig tartó időszakban felmerülő közüzemi költségeire vissza nem fizetendő támogatásként 12.246.660 forint került meghatározásra, melynek elszámolása a 2023. évi beszámolással történik meg. A bevételi támogatás előirányzatával a Kristályfürdő Kft. (jogutód Sportváros Kft.) működési célú támogatását megemeltük.

**Nagy László Városi Művelődési Központ és Könyvtár**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Működési célú pénzeszköz átvétel

Nemzeti Kulturális Alap támogatása – „Bogáncs” olvasótábor programra    352 eFt,

A meghatározott céllal átvett pénzeszközökhöz kapcsolódó kiadások:

Személyi juttatásokra                                                                                      61 eFt,

Szocho-ra                                                                                                          5 eFt,

Dologi kiadásokra                                                                                         286 eFt.

**Szociális Szolgáltató és Gondozási Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához gáztűzhely, botmixer beszerzése vált szükségessé, ezért 409.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a személyi juttatásokból 362 eFt-ot a szocho. kiadásokból 47 eFt-ot vezettünk át a beruházási előirányzatokhoz.

**Ajkai Család- és Gyermekjóléti Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához 1 db asztali számológép, valamint a Sport u.-i épületben pedig árnyékoló (függöny) pótlása vált szükségessé, ezért 350.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a személyi juttatásokból 310 eFt-ot a szocho. kiadásokból 40 eFt-ot vezettünk át a beruházási előirányzatokhoz.

**Önkormányzat**

Ingatlanok vásárlása

A tervezett ingatlan vásárláshoz átcsoportosítottunk 5.000 eFt-ot a közvilágítás, védelem feladat terhére, az Ajkai Főnix-Park Kft. 1,1 hektáros ingatlan vételárának biztosításához.

A 7. melléklet Központi támogatások korrekciója előirányzatból átcsoportosításra került tételek:

Ajkai Innovációs és Szolgáltató Kft. - Kaszinó melletti trafóház áthelyezése 77.000 eFt

A városfejlesztési elképzelések alapján az Újélet u. 18. szám alatti volt kaszinó épület szomszédságában elhelyezkedő trafóház fizikailag több tervezett létesítménynek útban van, a városképet jelentősen rontja. Első ütemben a trafóház áthelyezését, majd a kiüresedő épület elbontását követően egy parkoló kialakítását tervezzük a területen megvalósítani a terület vagyonkezelésével megbízott Ajkai Innovációs és Szolgáltató Központon keresztül.

Ajkai Innovációs és Szolgáltató Kft. – Parkoló kialakítás az Újélet utcában 10.500 eFt.

A városfejlesztési elképzelések alapján az Újélet u. 18. szám alatti volt kaszinó épület szomszédságában elhelyezkedő trafóház területét részlegesen érintve tervezünk egy parkolót kialakítani. A parkoló I. üteme 17 parkoló helyet foglal magában melyek közvetlen a bekötő út mellett helyezkednek el. A kialakítás magában foglalja a közvilágítás kiépítését is.

5/A melléklet

Az 5/2023. (II.15.) önkormányzati rendelet 13. § (3) bekezdése alapján 2023. évi jóváhagyott karbantartási előirányzatokat az 5. és az 5/A. mellékletben részletezzük.

10. melléklet

A nevelési oktatási intézményekben a gyermekek és a tanulók étkeztetését a gyermekek védelméről szóló 1997. évi XXXI. törvény **(**a továbbiakban**:** Gyvt.)szabályozza. A Gyvt. értelmében a települési önkormányzat biztosítja gyermekétkeztetést az általa fenntartottbölcsődében, mini bölcsődében és óvodában, továbbá a közigazgatási területén a tankerületi központ**,** valamint az állami szakképzési és felnőttképzési szerv által fenntartott (a továbbiakban együtt: köznevelési fenntartó) általános iskolában, szakközépiskolákban, szakgimnáziumokban és más nevelési-oktatási intézményben**.** A települési önkormányzat biztosítja az étkeztetést a közigazgatási területén a „köznevelési fenntartó” által fenntartott kollégiumban elhelyezett gyermekek tanulók részére is.

Az óvodába járó gyermeknek és a tanulónak joga, hogy óvodai életrendjét, iskolai tanulmányi rendjét étkezési lehetőség biztosításával alakítsák ki.[Nemzeti köznevelésről szóló 2011. évi CXC. törvény (a továbbiakban: Nkt.) 46. § (3)].

A Gyvt. 151.§ (2a) bekezdése alapján, ha a (2) bekezdés szerinti gyermekétkeztetést a települési önkormányzat biztosítja, úgy az intézményi térítési díjat is a települési önkormányzat állapítja meg.

A gyermekétkeztetési támogatás (étkezési normatíva) igénylésének feltétele, hogy az önkormányzat saját fenntartásában lévő költségvetési szerv útján**,** társult feladatellátás esetén a társulás által fenntartott költségvetési szerv útján, vagy gazdasági társaságtól, egyéni vállalkozótól, központi költségvetési szervtől vagy nemzetiségi önkormányzattól vásárolt szolgáltatássalbiztosítsa az étkeztetést**.** (2016. évi XC. törvény Magyarország 2017. évi központi költségvetéséről).

A települési önkormányzatokat kötött felhasználású támogatás illeti meg az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá az óvodai, iskolai, kollégiumi és externátusi gyermekétkeztetés (a továbbiakban intézményi gyermekétkeztetés) egyes kiadásaihoz.

A szolgáltatók egységáraik képzésekor figyelembe veszik a meghatározó ráfordításaik mértékét, melyeket 45%-ban a nyersanyagok, 40 %-ban bérköltségek és 15%-ban egyéb szolgáltatások, anyagok költségei határoznak meg. Áremelési javaslatukban a KSH által közölt szakági inflációs adatokra támaszkodtak.

Az év folyamán a tevékenységüket leginkább befolyásoló költségnemek terén az inflációs indexek drasztikus mértékben nőttek. A jelenlegi gazdasági helyzet számos új bizonytalansági tényezővel és gyökeresen új gazdasági rendszerrel szembesül. Társaságok olyan környezetben szükségesek szolgáltatni, amelyben a külső körülmények egyre kiismerhetetlenebbek, kedvezőtlenebbek. Az élelmiszerpiaci és energiakrízis hosszú távon érzékelhető hatásai a szokásos üzleti kockázataink körén jóval túlmutat.

A KSH inflációs ráta mértéke az elmúlt 12 hónapot tekintve az alábbi:

A teljes munkaidőben alkalmazásban állók kedvezmények nélküli nettó átlagkeresete nemzetgazdasági áganként: 15,2 %,

Fogyasztóiár-indexek kiadások részletes csoportjai szerint, havonta élelmiszerek 10,4 %

Fogyasztóiár - indexek a termékek és szolgáltatások részletes csoportjai szerint- szolgáltatások: 13,6 %.

Az energiaárak nagyfokú emelkedése, (mind az elektromos áram, mind a gázszolgáltatás ára többszörösére emelkedett), az ebből származó, tavalyi évhez viszonyított többletköltség általános üzleti kockázatukat többszörösen meghaladja. Ennek hatása az ősz folyamán indult, teljes mértékben jövőre érvényesül.

A norma és szolgáltatói egységár emelését a 37/2014. (IV.30.) EMMI rendeletben meghatározott közétkeztetésre vonatkozó táplálkozás-egészségügyi előírásai is szem előtt tartva mindannyiunk érdeke a szolgáltatási színvonal fenntartása megértve partnereink érdekeit is.

Az 10. mellékletben részletezzük, hogy 2024. január 1-től melyik intézményi ellátásnál változik 10 %-kal a napi nyersanyag norma, valamint a közös teherviselés jegyében figyelembe véve a költségnövekedéseket, 10 %-os szolgáltatói áremeléssel számoltunk.

E megoldással a nevelési és oktatási, valamint a szociális intézmények jogszerűen tudják megállapítani a térítési díjakat.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A, 6., 6/A., 7., 10., 12., 17., 19. mellékletek kerültek módosításra és kiegészítésre.

**A j k a, 2023. december 15.**

 **Dr. Jáger László**

 **címzetes főjegyző**